แคดเมียมคลอไรด์

แคดเมียมคลอไรด์ () เป็นสารประกอบแคดเมียมและคลอรีน มีสูตรเคมีคือ CdCl2 มีลักษณะเป็นผลึกสีขาว มีคุณสมบัติเป็นสารดูดความชื้น โครงสร้างของแคดเมียมคลอไรด์เป็นทรงสี่เหลี่ยมขนมเปียกปูนแบบสมมาตร คล้ายกับโครงสร้างของแคดเมียมไอโอไดด์ แคดเมียมคลอไรด์เป็นกรดแบบลิวอิสแบบอ่อนN. N. Greenwood, A. Earnshaw, Chemistry of the Elements, 2nd ed., Butterworth-Heinemann, Oxford, UK, 1997.A. F. Wells, Structural Inorganic Chemistry, 5th ed., Oxford University Press, Oxford, UK, 1984. ละลายได้ดีในน้ำและตัวทำละลายมีขั้วอื่น ๆ 

แคดเมียมคลอไรด์แบบแอนไฮดรัสเตรียมได้จากปฏิกิริยาของคลอรีนหรือแก๊สไฮโดรเจนคลอไรด์และแคดเมียม ตามสมการ
 Cd + 2 HCl → CdCl2 + H2

กรดไฮโดรคลอริกสามารถสร้างแคดเมียมคลอไรด์ได้ จากการทำปฏิกิริยากับสารเช่น แคดเมียมออกไซด์หรือแคดเมียมคาร์บอเนต

แคดเมียมคลอไรด์ใช้ในการเตรียมแคดเมียมซัลไฟด์ เพื่อใช้ทำแคดเมียมเยลโลว์ รงควัตถุอนินทรีย์สีเหลืองสด ตามสมการ
CdCl2 + H2 →  CdS + 2 HCl

ในห้องปฏิบัติการ แคดเมียมคลอไรด์ใช้ในการเตรียมสารประกอบออร์แกโนแคดเมียม นอกจากนี้ยังใช้ในกระบวนการถ่ายเอกสารและการชุบโลหะด้วยไฟฟ้า

 อ้างอิง 

 แหล่งข้อมูลอื่น 



หมวดหมู่:สารก่อมะเร็งกลุ่ม 1 โดย IARC
หมวดหมู่:เฮไลด์โลหะ
หมวดหมู่:คลอไรด์
หมวดหมู่:สารประกอบแคดเมียม